title: 2007/704/ES: Sklep Komisije z dne 30. oktobra 2007 o razveljavitvi Sklepa 2001/602/ES o sprejetju zavez, ponujenih v zvezi s protidampinškim postopkom glede uvoza nekaterih železnih ali jeklenih vrvi in kablov s poreklom iz Češke republike, Republike Koreje, Malezije, Rusije, Tajske in Turčije

text:
               31.10.2007

               SL

               Uradni list Evropske unije

               L 285/52

      SKLEP KOMISIJE

   z dne 30. oktobra 2007
   o razveljavitvi Sklepa 2001/602/ES o sprejetju zavez, ponujenih v zvezi s protidampinškim postopkom glede uvoza nekaterih železnih ali jeklenih vrvi in kablov s poreklom iz Češke republike, Republike Koreje, Malezije, Rusije, Tajske in Turčije
   (2007/704/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   OBSTOJEČI UKREPI

               (1)

               Svet je z Uredbo (ES) št. 1601/2001 (2) uvedel dokončno protidampinško dajatev na uvoz nekaterih jeklenih vrvi in kablov s poreklom iz Češke, Rusije, Tajske in Turčije („zadevni izdelek“).

               (2)

               Komisija je s Sklepom 2001/602/ES (3) sprejela cenovno zavezo, ki sta jo ponudili družbi Open Joint Stock Company Cherepovetsky Staleprokatny Zavod, Rusija („ChSPZ“) in Usha Siam Steel Ind. Public Company Ltd, Tajska („Usha Siam“).

               (3)

               Komisija je 10. avgusta 2004 začela delni vmesni pregled Uredbe (ES) št. 1601/2001 v skladu s členom 11(3) osnovne uredbe, po obsegu omejen na preiskavo dampinga glede ChSPZ in še enega ruskega proizvajalca (4).

               (4)

               Kot je pojasnjeno v obvestilu, objavljenem v Uradnem listu Evropske unije
                   (5), je družba ChSPZ spremenila ime v Closed Joint Stock Company Severstal-Metiz, ki ga je začela uporabljati od 1. januarja 2006.

               (5)

               Komisija je 3. avgusta 2006 začela pregled zaradi izteka ukrepov Uredbe Sveta (ES) št. 1601/2001 (6).

               (6)

               Komisija je 22. marca 2007 (7) začela delni vmesni pregled Uredbe (ES) št. 1601/2001, po obsegu omejen na preiskavo dampinga glede družbe Usha Siam.

               (7)

               Vse tri preiskave so se zaključile z Uredbo Sveta (ES) št. 1279/2007 (8) ki je z nekaterimi spremembami stopnje dajatev uvedla ukrepe za Rusijo ter razveljavila ukrepe za Tajsko in Turčijo.

         B.   UMIK SPREJETJA ZAVEZE DRUŽBE CLOSED JOINT STOCK COMPANY SEVERSTAL-METIZ, RUSIJA

               (8)

               Kot je navedeno v uvodnih izjavah 199 do 203 Uredbe (ES) št. 1279/2007 in po posvetovanju z vsemi zainteresiranimi stranmi, je zaveza družbe Closed Joint Stock Company Severstal-Metiz v sedanji obliki neustrezna za preprečevanje škodljivih učinkov dampinga, saj je povezana s preobsežnim nadzorom in težavnim izvrševanjem.

               (9)

               Vmesni pregled je pokazal, da se je paleta izdelkov SSM po sprejetju zaveze leta 2001 znatno spremenila.

               (10)

               Zaveza je uvrstila SWR, ki jih proizvajajo, v številne vrste izdelka z znatnimi cenovnimi razlikami za vsako vrsto. Preiskava v zvezi s pregledom je potrdila, da je imela družba resne težave s pravilnim uvrščanjem različnih vrst izdelkov v skladu s pogoji zaveze. Vzrok je bil deloma v omejitvah računovodskega sistema, ki ji ni omogočal ustreznega razlikovanja med posameznimi vrstami izdelka SWR. Podobne težave so se pojavile že med spremljanjem zaveze in so privedle do opozorilnega pisma.

               (11)

               Zato je bilo sklenjeno, da zaveza v sedanji obliki ni več sprejemljiva.

               (12)

               Na tej osnovi in v skladu z ustreznimi klavzulami zaveze, ki pooblaščajo Komisijo, da enostransko umakne sprejetje zaveze, se je Komisija odločila, da umakne sprejetje zaveze.

               (13)

               Komisija je zadevne ruske organe in proizvajalce izvoznike obvestila, da je predlagala umik sprejetja sedanje zaveze. Vsem zainteresiranim strankam je bila dana možnost, da predložijo pripombe.

         C.   RAZVELJAVITEV SPREJETJA ZAVEZE DRUŽBE USHA SIAM STEEL IND. PUBLIC COMPANY LTD, TAJSKA

               (14)

               Glede na ugotovitve v zvezi s Tajsko in v skladu z uvodno izjavo 209 Uredbe (ES) št. 1279/2007 se protidampinški ukrepi proti uvozu zadevnega izdelka s poreklom iz te države razveljavijo.

               (15)

               Posledično je treba razveljaviti zavezo, ki jo je ponudila družba Usha Siam.

         D.   RAZVELJAVITEV SKLEPA 2001/602/ES

               (16)

               Glede na zgoraj navedeno je treba razveljaviti Sklep (ES) 2001/602/ES o sprejetju zavez dveh zgoraj navedenih družb –

         SKLENILA:
   Člen 1
   Sklep 2001/602/ES se razveljavi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 30. oktobra 2007

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 211, 4.8.2001, str. 1. Uredba, kakor je bila nazadnje spremenjena z Uredbo (ES) št. 564/2005 (UL L 97, 15.4.2005, str. 1).

      (3)  UL L 211, 4.8.2001, str. 47.

      (4)  UL C 202, 10.8.2004, str. 12.

      (5)  UL C 51, 1.3.2006, str. 2.

      (6)  UL C 181, 3.8.2006, str. 15.

      (7)  UL C 66, 22.3.2007, str. 14.

      (8)  Glej stran 1 tega Uradnega lista.


title: 2013/286/EU: Sklep Sveta z dne 17. maja 2013 o imenovanju evropske prestolnice kulture za leto 2017 na Danskem in na Cipru ter evropske prestolnice kulture za leto 2018 na Malti

text:
               14.6.2013

               SL

               Uradni list Evropske unije

               L 162/9

         SKLEP SVETA
   z dne 17. maja 2013
   o imenovanju evropske prestolnice kulture za leto 2017 na Danskem in na Cipru ter evropske prestolnice kulture za leto 2018 na Malti
   (2013/286/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1) in zlasti člena 9(3) Sklepa,
   ob upoštevanju priporočila Evropske komisije,
   ob upoštevanju poročil izbirnega sveta iz septembra 2012 o izbirnem postopku za evropski prestolnici kulture na Danskem in Cipru,
   ob upoštevanju poročila izbirnega sveta iz novembra 2012 o izbirnem postopku za evropsko prestolnico kulture na Malti,
   ob upoštevanju naslednjega:
   glede na to, da so v celoti izpolnjena merila iz člena 4 Sklepa št. 1622/2006/ES –
   SPREJEL NASLEDNJI SKLEP:
   Člen 1
   Aarhus in Pafos se imenujeta za „evropski prestolnici kulture 2017“ na Danskem oz. na Cipru.
   Valletta se imenuje za „evropsko prestolnico kulture 2018“ na Malti.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 17. maja 2013

            Za Svet

            Predsednik

         R. QUINN

      (1)  UL L 304, 3.11.2006, str. 1.


title: Sklep Sveta z dne 25. marca 1996 o zagotavljanju nadaljnje makrofinančne pomoči Moldaviji

text:
Pomembno pravno obvestilo

|

31996D0242

Uradni list L 080 , 30/03/1996 str. 0060 - 0061

		Sklep Svetaz dne 25. marca 1996o zagotavljanju nadaljnje makrofinančne pomoči Moldaviji(96/242/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti člena 235 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],in glede na to, da v Moldaviji potekajo temeljne politične in gospodarske reforme in znatna prizadevanja, da se uvede model tržnega gospodarstva;ter glede na to, da so Moldavija na eni strani in Evropske skupnosti ter njene države članice na drugi strani podpisale Sporazum o partnerstvu in sodelovanju, ki bo pripomogel k polnemu razvoju sodelovanja;in ker so oblasti Moldavije zaprosile za finančno pomoč mednarodne finančne institucije, Evropsko skupnost in druge bilateralne donatorje; ter glede na to, da poleg financiranja, za katerega se ocenjuje, da bi ga lahko zagotovila Mednarodni denarni sklad (MDS) in Svetovna banka, še vedno ostaja finančna vrzel približne vrednosti 50 milijonov ameriških dolarjev, ki jo je treba pokriti za leto 1995, s čemer bi podprli cilje reformne politike, za katere si prizadeva vlada Moldavije;in glede na to, da se je Moldavija sporazumela z MDS o stand-by kreditnem aranžmaju, s katerim bi podprli gospodarski program te dežele; in ker je upravni odbor MDS ta aranžma odobril 22. marca 1995;in glede na to, da je s Sklepom 94/346/ES [3] Svet odobril makrofinančno pomoč Moldaviji v višini do 45 milijonov ECU; in ker je kljub temu potrebna nadaljnja uradna pomoč z namenom zagotoviti uravnoteženo plačilno bilanco, okrepiti rezerve in izvajati potrebne strukturne reforme v tej državi;in glede na to, da je dodatno posojilo Moldaviji primeren ukrep, s katerim bo Skupnost olajšala zunanje finančne pritiske na to deželo;ter glede na to, da naj s posojilom Skupnosti upravlja Komisija;in glede na to, da Pogodba ne daje drugih pooblastil za sprejetje tega sklepa, kot tistih iz člena 235,SKLENIL:Člen 11. Skupnost bo Moldaviji dala na razpolago dolgoročno posojilo, katerega glavnica bo znašala največ 15 milijonov ekujev in najdaljša doba zapadlosti je 10 let, z namenom zagotoviti uravnoteženo plačilno bilanco, okrepiti državne rezerve in olajšati izvajanje potrebnih strukturnih reform.2. Komisija je pooblaščena, da si v imenu Evropske skupnosti za ta namen izposodi potrebna sredstva, ki bodo dana na razpolago Moldaviji v obliki posojila.3. S tem posojilom bo upravljala Komisija v sodelovanju z Monetarnim odborom in na način, ki bo upošteval vse sporazume med MDS in Moldavijo.Člen 21. Komisija je pooblaščena, da se po posvetovanju z Monetarnim odborom z moldavskimi organi oblasti dogovori o pogojih gospodarske politike, ki jo bodo morali upoštevati ob najetju posojila. Ti pogoji so v skladu s sporazumi, navedenimi v členu 1(3)2. Komisija bo v sodelovanju z Monetarnim odborom in usklajeno z MDS redno preverjala, ali je gospodarska politika Moldavije skladna s cilji tega posojila in ali se njegovi pogoji izpolnjujejo.Člen 31. To posojilo bo Moldaviji dano na razpolago v eni tranši, ki se bo na razpolago v skladu z določbami člena 2 in ob upoštevanju zadovoljivega napredka pri izvajanju stand-by kreditnega aranžmaja, o katerem se je Moldavija sporazumela z MDS.2. Sredstva se izplačajo Narodni banki Moldavije.Člen 41. Aktivnosti v zvezi z izposojanjem in posojanjem iz člena 1, se izvedejo na isti datum valute in ne smejo imeti za posledico spreminjanje roka zapadlosti, ali predstavljati za Skupnost valutno ali obrestno tveganje, ali kakršno koli drugo komercialno tveganje.2. Komisija zagotovi, da je klavzula o predčasnem poplačilu vključena v kreditne pogoje, če Moldavija zahteva, in da se klavzula lahko uporabi.3. Na prošnjo Moldavije in kjer okoliščine dovoljujejo ugodnejšo obrestno mero posojil, lahko Komisija refinancira vsa ali del prvotno najetih posojil, ali prestrukturira ustrezne finančne pogoje. Aktivnosti v zvezi z refinanciranjem ali prestrukturiranjem bodo upoštevale pogoje iz odstavka 1 in ne bodo imele za posledico podaljšanje povprečnega roka zapadlosti ali povečanje zneska neodplačanega kapitala, izraženega s trenutnim menjalnim tečajem, na dan refinanciranja ali prestrukturiranja.4. Moldavija nosi vse stroške, ki jih bo imela Skupnost pri sklepanju in izvajanju aktivnosti iz tega sklepa.5. O razvoju aktivnosti, omenjenih v odstavkih 2 in 3, se Monetarni odbor obvesti najmanj enkrat letno.Člen 5Komisija najmanj enkrat letno pripravi poročilo, z oceno izvajanja tega sklepa, za Evropski parlament in Svet.V Bruslju, 25. marca 1996Za SvetPredsednikS. Agnelli[1] UL C 15, 20.1.1996, str. 11.[2] UL C 65, 4.3.1996.[3] UL L 155, 22.6.1994, str. 27.--------------------------------------------------


title: Sklep Komisije z dne 28. septembra 2011 o ustanovitvi strokovne skupine za boj proti korupciji

text:
               30.9.2011

               SL

               Uradni list Evropske unije

               C 286/4

         SKLEP KOMISIJE
   z dne 28. septembra 2011
   o ustanovitvi strokovne skupine za boj proti korupciji
   2011/C 286/03
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               S členom 67(3) Pogodbe je bila Evropski uniji dodeljena naloga zagotavljanja visoke ravni varnosti na območju svobode, varnosti in pravice. Za doseganje tega cilja so potrebni ukrepi za preprečevanje organiziranega kriminala in drugih kaznivih dejanj, vključno s korupcijo, ter boj proti njim.

               (2)

               Evropski svet v stockholmskem programu s podnaslovom „Odprta in varna Evropa, ki služi državljanom in jih varuje“ (1), ki ga je sprejel na zasedanju 10. in 11. decembra 2009, poziva Komisijo, naj na podlagi sedanjega sistema in splošnih meril razvije kazalnike za merjenje prizadevanj pri boju proti korupciji, zlasti na področjih pravnega reda (javna naročila, finančni nadzor itd.).

               (3)

               V sporočilu Komisije Evropskemu parlamentu in Svetu z dne 22. novembra 2010 z naslovom „Izvajanje strategije notranje varnosti EU: pet korakov k varnejši Evropi“ (2) je poudarjeno, da je ohranitev politične volje za boj proti korupciji ključnega pomena ter da sta ukrepanje na ravni Unije in izmenjava najboljših praks nujna. Napovedan je predlog Komisije v letu 2011 o tem, kako spremljati in podpirati prizadevanja držav članic v boju proti korupciji.

               (4)

               V Sklepu Komisije z dne 6. junija 2011 o vzpostavitvi mehanizma poročanja EU za periodično ocenjevanje boja proti korupciji (Poročilo EU o boju proti korupciji) (3) so določeni cilji in potrebni elementi izvajanja poročila EU o boju proti korupciji. Poročilo je treba v skladu z navedenim sklepom prvič objaviti leta 2013 in nato vsaki dve leti. Upravljanje poročila je naloga Komisije, pri tem pa ji pomaga strokovna skupina, ki jo imenuje Komisija na podlagi postopka javnega razpisa. Člani strokovne skupine morajo imeti nesporno strokovno znanje, visoko stopnjo integritete in ugled na področju boja proti korupciji.

               (5)

               V Sporočilu Komisije Evropskemu parlamentu, Svetu in Evropskemu ekonomsko-socialnemu odboru z dne 6. junija 2011 o boju proti korupciji v EU (4) je navedeno, da bodo strokovnjaki, ki bodo Komisiji pomagali pri delu v zvezi s poročilom EU o boju proti korupciji, lahko z zelo raznolikih področij (npr. kazenski pregon, preprečevanje korupcije, civilna družba) ter da se bodo morali zavezati, da bodo delovali izključno v svoji poklicni vlogi.

               (6)

               Zato je treba ustanoviti strokovno skupino na področju boja proti korupciji ter opredeliti njene naloge in sestavo.

               (7)

               Skupina bi morala pomagati Komisiji pri pripravi poročila EU o boju proti korupciji in s tem povezanih prihodnjih politik Unije. Zagotavljati bi morala nasvete zlasti glede: ugotavljanja medsektorskih vprašanj in vprašanj, ki zadevajo posamezne države in jih je treba obravnavati v vsakem poročilu, oblikovanja kazalnikov, ocenjevanja doseženih rezultatov v državah članicah, ugotavljanja najboljših praks, ugotavljanja trendov v EU, oblikovanja priporočil in oblikovanja morebitnih predlogov za ukrepe EU.

               (8)

               Skupino bi moralo sestavljati 17 članov, pri čemer bi morala biti zagotovljena uravnotežena zastopanost v institucionalnem, poklicnem in geografskem smislu.

               (9)

               Za člane skupine bi bilo treba določiti pravila o razkrivanju informacij.

               (10)

               Osebne podatke, ki se nanašajo na člane skupine, bi bilo treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (5).

               (11)

               Mandat članov bi moral biti štiri leta z možnostjo ponovnega imenovanja –

         SKLENILA:
   Člen 1
   Vsebina
   Ustanovi se strokovna skupina za boj proti korupciji (v nadaljnjem besedilu: skupina).
   Člen 2
   Naloge
   Naloge skupine so:

               (a)

               svetovanje Komisiji pri vprašanjih v zvezi s poročilom EU o boju proti korupciji, vključno z metodologijo dela, in protikorupcijsko politiko EU; svetovanje poteka po potrebi in v dogovoru s Komisijo z ustnimi in pisnimi prispevki;

               (b)

               pomoč Komisiji pri oceni razvoja protikorupcijske politike na nacionalni, evropski in mednarodni ravni ter podpora Komisiji pri ugotavljanju trendov v EU glede korupcije;

               (c)

               podpora Komisiji pri opredeljevanju ustreznih standardov za boj proti korupciji in merljivih kazalnikov, na podlagi katerih se lahko opravijo ocene poročila EU o boju proti korupciji;

               (d)

               podpora Komisiji pri odkrivanju možnosti izboljšanja obveščanja o vrsti, obsegu in vzrokih korupcije v državah članicah ter učinkovitosti prizadevanj v boju proti korupciji;

               (e)

               podpora Komisiji pri ugotavljanju medsektorskih vprašanj in vprašanj, ki zadevajo posamezne države, v zvezi z bojem proti korupciji, ki so pomembna za Unijo in države članice, ter po potrebi oblikovanje priporočil, ki se vključijo v poročilo EU o boju proti korupciji;

               (f)

               svetovanje Komisiji pri razvoju metodologij za ocenjevanje prizadevanj v boju proti korupciji v EU-27;

               (g)

               podpora Komisiji pri določanju in opredeljevanju možnih ustreznih ukrepov ter dejavnosti na ravni Unije in nacionalni ravni na različnih področjih protikorupcijske politike;

               (h)

               podpora Komisiji pri ugotavljanju najboljših praks ter možnosti izmenjave izkušenj in vzajemnega učenja, ki bi se lahko nadalje razvile na ravni Unije.

         Člen 3
   Posvetovanje
   Komisija se lahko s skupino posvetuje glede katerega koli vprašanja v zvezi s poročilom EU o boju proti korupciji in protikorupcijsko politiko EU.
   Člen 4
   Članstvo – imenovanje
   1.   Skupino sestavlja 17 članov.
   2.   Člani so posamezniki z dokazanim strokovnim znanjem in izkušnjami na področju preprečevanja korupcije v javnem in zasebnem sektorju ter boja proti njej, pa tudi na področju spremljanja in/ali ocenjevanja protikorupcijskih politik in praks.
   3.   V sestavi skupine se odraža uravnoteženost strokovnih znanj, ki so potrebna za področje boja proti korupciji in različne vidike v zvezi s tem, kot so na primer kazenski pregon, sodstvo, preprečevanje korupcije, oblikovanje politik, spremljanje in/ali nadzor, raziskave trendov, politike in/ali kazalniki, javni in zasebni sektor, kazensko pravo ter gospodarski in družbeni vidiki/vplivi.
   4.   Člani so državljani države članice Evropske unije.
   5.   Člane, izbrane izmed kandidatov, ki so se odzvali na razpis za zbiranje prijav (glej prilogo k temu sklepu), imenuje generalni direktor Generalnega direktorata za notranje zadeve.
   6.   Na podlagi razpisa za zbiranje prijav se kandidati, za katere je bilo ugotovljeno, da so primerni za člane skupine, vendar niso bili imenovani, uvrstijo na rezervni seznam, če s tem soglašajo. Komisija ta seznam uporabi za imenovanje nadomestnih članov, če je to potrebno. Če Komisija meni, da rezervni seznam ne zadošča, lahko ponovno objavi razpis za zbiranje prijav in nato sestavi nov seznam.
   7.   Člani so imenovani kot posamezniki, ki delujejo v svojem imenu, za obdobje štirih let. Delujejo neodvisno in v javnem interesu. Svoje naloge opravljajo, dokler niso zamenjani ali dokler se jim ne izteče mandat. Lahko so ponovno imenovani.
   8.   Člane, ki ne morejo več učinkovito prispevati k razpravam skupine, iz nje izstopijo ali ne izpolnjujejo pogojev iz tega člena ali člena 339 Pogodbe, je mogoče zamenjati za preostanek njihovega mandata.
   9.   Imena članov skupine se objavijo v registru strokovnih skupin Komisije in drugih podobnih subjektov (register) (6) ter na spletišču Generalnega direktorata za notranje zadeve.
   10.   Osebni podatki se zberejo, obdelajo in objavijo v skladu z Uredbo (ES) št. 45/2001 Evropskega parlamenta in Sveta (7).
   Člen 5
   Način delovanja
   1.   Skupini predseduje predstavnik Komisije.
   2.   V dogovoru s Komisijo lahko skupina ustanovi podskupine za preučitev posebnih vprašanj na podlagi mandata, ki ga določi skupina. Take skupine se razpustijo takoj po izpolnitvi svojega mandata.
   3.   Predstavnik Komisije lahko priložnostno povabi zunanje strokovnjake s posebnim znanjem o določeni zadevi na dnevnem redu, da sodelujejo pri delu skupine ali podskupine.
   4.   Komisija lahko predstavnikom mednarodnih, medvladnih in nevladnih organizacij dodeli status opazovalcev.
   5.   V delovnih prednostnih nalogah skupine se odraža potreba po usklajenem, večdisciplinarnem in enotnem odzivu politike na vse vidike korupcije.
   6.   Člani skupine ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (8). Če teh obveznosti ne spoštujejo, lahko Komisija sprejme ustrezne ukrepe.
   7.   Komisija zagotovi administrativne storitve.
   8.   Skupina predloži svoja mnenja in poročila Komisiji. Komisija lahko določi rok, do katerega mora biti mnenje ali poročilo predloženo.
   9.   Skupina lahko sprejme poslovnik na podlagi standardnega poslovnika za strokovne skupine.
   10.   Komisija objavi relevantne informacije o dejavnostih skupine v samem registru ali s povezavo iz registra na spletišče Generalnega direktorata za notranje zadeve.
   Člen 6
   Stroški sestankov
   1.   Sodelujoči v dejavnostih skupine za svoje storitve niso plačani.
   2.   Komisija sodelujočim povrne potne stroške in plača dnevnice v zvezi z dejavnostmi skupine v skladu z veljavnimi določbami Komisije.
   3.   Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Začetek veljavnosti in uporaba
   Ta sklep začne veljati na dan objave v Uradnem listu Evropske unije in se uporablja 8 let.

      V Bruslju, 28. septembra 2011

            Za Komisijo

            Predsednik

         José Manuel BARROSO

      (1)  UL C 115, 4.5.2010, str. 1.

      (2)  COM(2010) 673 konč.

      (3)  C(2011) 3673 konč.

      (4)  COM(2011) 308 konč., neobjavljeno. Glej dokument Sveta 11580/11.

      (5)  UL L 8, 12.1.2001, str. 1.

      (6)  Člani, ki ne želijo, da bi bilo njihovo ime objavljeno, lahko zaprosijo za izjemo. Zahteva za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

      (7)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov. Prim. opombo 5.

      (8)  Sklep Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika (UL L 317, 3.12.2001, str. 1).

      PRILOGA

         Razpis za zbiranje prijav za izbor strokovnjakov, ki bodo imenovani kot posamezniki, ki delujejo v svojem imenu

      Komisija je s Sklepom (2011/C 286/03) z dne 28. septembra 2011 (1) ustanovila strokovno skupino za boj proti korupciji. Komisija predseduje skupini in se lahko z njo posvetuje glede katerega koli vprašanja v zvezi s poročilom EU o boju proti korupciji in protikorupcijsko politiko EU.
      Strokovna skupina ima naslednje naloge:

                  (a)

                  svetovanje Komisiji pri vprašanjih v zvezi s poročilom EU o boju proti korupciji, vključno z metodologijo dela, in protikorupcijsko politiko EU; svetovanje poteka po potrebi in v dogovoru s Komisijo z ustnimi in pisnimi prispevki;

                  (b)

                  pomoč Komisiji pri oceni razvoja protikorupcijske politike na nacionalni, evropski in mednarodni ravni ter podpora Komisiji pri ugotavljanju trendov v EU glede korupcije;

                  (c)

                  podpora Komisiji pri opredeljevanju ustreznih standardov za boj proti korupciji in merljivih kazalnikov, na podlagi katerih se lahko opravijo ocene poročila EU o boju proti korupciji;

                  (d)

                  podpora Komisiji pri odkrivanju možnosti izboljšanja obveščanja o vrsti, obsegu in vzrokih korupcije v državah članicah ter učinkovitosti prizadevanj v boju proti korupciji;

                  (e)

                  podpora Komisiji pri ugotavljanju medsektorskih vprašanj in vprašanj, ki zadevajo posamezne države, v zvezi z bojem proti korupciji, ki so pomembna za Unijo in države članice, ter po potrebi oblikovanje priporočil, ki se vključijo v poročilo EU o boju proti korupciji;

                  (f)

                  svetovanje Komisiji pri razvoju metodologij za ocenjevanje prizadevanj v boju proti korupciji v EU-27;

                  (g)

                  podpora Komisiji pri določanju in opredeljevanju možnih ustreznih ukrepov ter dejavnosti na ravni Unije in nacionalni ravni na različnih področjih protikorupcijske politike;

                  (h)

                  podpora Komisiji pri ugotavljanju najboljših praks ter možnosti izmenjave izkušenj in vzajemnega učenja, ki bi se lahko nadalje razvile na ravni Unije.

            Komisija zato objavlja razpis za zbiranje prijav, da se izberejo člani strokovne skupine.
      V skladu s členom 4 navedenega sklepa skupino sestavlja 17 članov, ki so imenovani kot posamezniki in delujejo v svojem imenu.
      Komisija imenuje člane, ki delujejo v svojem imenu, za obdobje štirih let z možnostjo ponovnega imenovanja. Člani dajejo Komisiji neodvisna mnenja, brez zunanjih vplivov, in spoštujejo pogoje zaupnosti iz člena 5 Sklepa Komisije o ustanovitvi strokovne skupine. Delujejo neodvisno in v javnem interesu. Komisija bo pri ocenjevanju vlog upoštevala naslednja merila:

                  (a)

                  dokazano usposobljenost, visoko raven strokovne uspešnosti in izkušnje (vsaj pet let), tudi na evropski in/ali mednarodni ravni, na področju preprečevanja korupcije in boja proti njej in/ali s tem povezanih področjih;

                  (b)

                  dobro poznavanje veljavnega pravnega reda in politik EU na področju boja proti korupciji, veljavnih pravnih aktov s področja boja proti korupciji ter mehanizmov spremljanja in ocenjevanja na tem področju na evropski in mednarodni ravni;

                  (c)

                  dokazano zmožnost opravljanja dela v angleščini;

                  (d)

                  uravnoteženost strokovne skupine glede institucionalnega in poklicnega ozadja, spola in geografskega porekla (2);

                  (e)

                  uravnoteženost strokovnih znanj, ki so potrebna za področje boja proti korupciji in različne vidike v zvezi s tem, kot so na primer kazenski pregon, sodstvo, preprečevanje korupcije, oblikovanje politik, spremljanje in/ali nadzor, raziskave trendov, politike in/ali kazalniki, javni in zasebni sektor, kazensko pravo ter gospodarski in družbeni vidiki/vplivi;

                  (f)

                  člani skupine morajo biti državljani države članice Evropske unije.

            Izpolnjevanje teh meril se bo ocenjevalo na podlagi izpolnjenega življenjepisa in prijavnega obrazca.
      Prijave je mogoče predložiti samo z izpolnitvijo vzorca prijavnega obrazca (Priloga II) in vzorca življenjepisa (3). Kandidati morajo v svoji prijavi jasno navesti področje boja proti korupciji, na katerem imajo posebno strokovno znanje.
      Ustrezno podpisane prijave je treba poslati v 20 delovnih dneh od datuma objave razpisa za zbiranje prijav v Uradnem listu Evropske unije po elektronski pošti ali po pošti na naslov:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            Pri prijavah, poslanih po elektronski pošti, se za datum pošiljanja šteje datum elektronske pošte. Pri prijavah, poslanih po pošti, se za datum pošiljanja šteje poštni žig.
      Komisija bo povrnila potne stroške in plačala dnevnice v zvezi z dejavnostmi strokovne skupine v skladu z veljavnimi določbami Komisije in v mejah razpoložljivih proračunskih sredstev. Člani za opravljanje svojih nalog ne dobijo plačila.
      Seznam članov strokovne skupine se objavi v registru strokovnih skupin Komisije in drugih podobnih subjektov (register) (4) ter na spletišču Generalnega direktorata za notranje zadeve.
      Osebni podatki se zberejo, obdelajo in objavijo v skladu z določbami Uredbe (ES) št. 45/2001 Evropskega parlamenta in Sveta (5).
      Za nadaljnje informacije se lahko obrnete na gospo Raluco STEFANUC, tel. +32 22953152, e-naslov: raluca.stefanuc@ec.europa.eu
      Informacije o rezultatih razpisa za zbiranje prijav bodo objavljene na spletišču GD za notranje zadeve in po potrebi v Uradnem listu Evropske unije.

         (1)  UL C 286, 30.9.2011, str. 4.

         (2)  Sklep Komisije 2000/407/ES z dne 19. junija 2000 o uravnoteženi zastopanosti obeh spolov v odborih in strokovnih skupinah, ki jih ustanovi Komisija (UL L 154, 27.6.2000, str. 34).

         (3)  Vsi življenjepisi morajo biti predloženi v evropskem formatu: http://www.cedefop.eu.int/transparency/cv.asp

         (4)  Člani, ki ne želijo, da bi bilo njihovo ime objavljeno, lahko zaprosijo za izjemo. Prošnja za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

         (5)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

         Dodatek


title: 2013/405/EU: Sklep predstavnikov vlad držav članic z dne 24. julija 2013 o imenovanju sodnika Splošnega sodišča

text:
               30.7.2013

               SL

               Uradni list Evropske unije

               L 203/14

         SKLEP PREDSTAVNIKOV VLAD DRŽAV ČLANIC
   z dne 24. julija 2013
   o imenovanju sodnika Splošnega sodišča
   (2013/405/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju naslednjega:

               (1)

               Mandati trinajstih sodnikov Splošnega sodišča se iztečejo 31. avgusta 2013. Zato bi bilo treba imenovati nove sodnike za obdobje od 1. septembra 2013 do 31. avgusta 2019.

               (2)

               Egidijus BIELIŪNAS je bil predlagan kot kandidat za prosto mesto sodnika Splošnega sodišča.

               (3)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Egidijusa BIELIŪNASA za opravljanje nalog sodnika Splošnega sodišča –

         SPREJELI NASLEDNJI SKLEP:
   Člen 1
   Egidijus BIELIŪNAS se imenuje za sodnika Splošnega sodišča za obdobje od 1. septembra 2013 do 31. avgusta 2019.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 24. julija 2013

            Predsednik

         R. KAROBLIS


title: 2011/41/EU: Sklep Sveta z dne 18. januarja 2011 o imenovanju treh nizozemskih članov in šestih nizozemskih nadomestnih članov Odbora regij

text:
               22.1.2011

               SL

               Uradni list Evropske unije

               L 19/17

         SKLEP SVETA
   z dne 18. januarja 2011
   o imenovanju treh nizozemskih članov in šestih nizozemskih nadomestnih članov Odbora regij
   (2011/41/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandata Annemarie JORRITSMA LEBBINK, Luzette WAGENAAR KROON in Roba BATSA so se sprostila tri mesta članov Odbora regij.

               (3)

               Zaradi izteka mandata Ellie FRANSSEN, Joba COHENA, Rinde DEN BESTEN in Hendrikusa DE LANGA so se sprostila štiri mesta nadomestnih članov.

               (4)

               Po imenovanju Hansa KOKA in Henka KOOLA za člana Odbora regij se bosta sprostili dve mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           H.A.J. (Hans) KOK, Burgemeester (župan občine Hof van Twente),

                           —

                           H.P.M (Henk) KOOL, Wethouder (mestni svetnik Haaga),

                           —

                           S.B. (Sipke) SWIERSTRA, Gedeputeerde (član izvršnega sveta province Drenthe)

                     in

               (b)

               za nadomestne člane:

                           —

                           H.A.J. (Henk) AALDERINK, Burgemeester (župan občine Bronckhorst),

                           —

                           J.P. (Jean Paul) GEBBEN, Burgemeester (župan občine Renkum),

                           —

                           J.P.W. (Jan Willem) GROOT, Wethouder (mestni svetnik občine Amstelveen),

                           —

                           L.W.C.M. (Loes) van der MEIJS, Wethouder (mestna svetnica občine Doetinchem),

                           —

                           N.A. (André) van de NADORT, Burgemeester (župan občine Ten Boer),

                           —

                           F. (Frank) de VRIES, Wethouder (mestni svetnik Groningena).

         Člen 2
   Ta sklep začne učinkovati na dan sprejetja.

      V Bruslju, 18. januarja 2011

            Za Svet

            Predsednik

         Gy. MATOLCSY

      (1)  UL L 348, 29.12.2009, str. 22, in UL L 12, 19.1.2010, str. 11.


title: Sklep Sveta (SZVP) 2017/82 z dne 16. januarja 2017 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               17.1.2017

               SL

               Uradni list Evropske unije

               L 12/90

         SKLEP SVETA (SZVP) 2017/82
   z dne 16. januarja 2017
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (1) ter zlasti člena 33 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849.

               (2)

               Odbor Varnostnega sveta Združenih narodov, ustanovljen na podlagi Resolucije 1718 (2006) Varnostnega sveta Združenih narodov, je 17. decembra 2016 s seznama oseb in subjektov, za katere veljajo omejevalni ukrepi, črtal pet plovil.

               (3)

               Prilogo I k Sklepu (SZVP) 2016/849 bi bilo treba zato ustrezno spremeniti –

         SPREJEL NASLEDNJI SKLEP:
   Člen 1
   Priloga I k Sklepu (SZVP) 2016/849 se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 16. januarja 2017

            Za Svet

            Predsednica

         F. MOGHERINI

      (1)  UL L 141, 28.5.2016, str. 79.

      PRILOGA
      S seznama iz vnosa 20 dela B (Subjekti) v Prilogi I k Sklepu (SZVP) 2016/849 se črtajo plovila z naslednjimi številkami IMO:

                  (d)

                  Dawnlight 9110236

                  (e)

                  Ever Bright 88 (J Star) 8914934

                  (f)

                  Gold Star 3 (benevolence) 8405402

                  (o)

                  Orion Star (Richocean) 9333589

                  (w)

                  South Hill 5 9138680


title: 2006/1008/ES: Sklep Sveta z dne 21. decembra 2006 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

text:
               28.12.2006

               SL

               Uradni list Evropske unije

               L 379/123

      SKLEP SVETA

   z dne 21. decembra 2006
   o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu
   (2006/1008/ES)
   SVET EVROPSKE UNIJE JE –
   ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) in zlasti člena 2(3) Uredbe,
   ob upoštevanju naslednjega:

               (1)

               Svet je 29. maja 2006 sprejel Sklep 2006/379/ES o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/930/ES (2) ter oblikovanju seznama oseb in organizacij, za katere se uporablja omenjena uredba.

               (2)

               Svet je ugotovil, da nekatere druge osebe, skupine in organizacije izpolnjujejo pogoje iz člena 2(3) Uredbe (ES) št. 2580/2001 in bi jih bilo treba zato dodati na ta seznam –

         SKLENIL:
   Člen 1
   Osebe, skupine in organizacije, naštete v Prilogi, se dodajo na seznam oseb, skupin in organizacij, za katere se uporablja Uredba (ES) št. 2580/2001.
   Člen 2
   Ta sklep začne učinkovati na dan objave.
   Člen 3
   Ta sklep se objavi v Uradnem listu Evropske unije.

      V Bruslju, 21. decembra 2006

            Za Svet

            Predsednik

         J. KORKEAOJA

      (1)  UL L 344, 28.12.2001, str. 70. Uredba, kakor je bila nazadnje spremenjena z Uredbo Komisije (ES) št. 1461/2006 (UL L 272, 3.10.2006, str. 11).

      (2)  UL L 144, 31.5.2006, str. 21.

      PRILOGA
      Svet je ugotovil, da so osebe, skupine in organizacije, naštete spodaj, povezane s terorističnimi dejanji v smislu člena 1(2) in (3) Skupnega stališča Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (1) in so v zvezi z njimi pristojni nacionalni organi sprejeli odločitve v smislu člena 1(4) omenjenega skupnega stališča in bi jih zato bilo treba vključiti na seznam oseb, skupin in organizacij, za katere se uporablja Uredba Sveta (ES) 2580/2001.
      I.   OSEBE

                  1.

                  AKHNIKH, Ismail (znan tudi kot SUHAIB; SOHAIB), rojen 22.10.1982 v Amsterdamu, Nizozemska, št. nizozemskega potnega lista NB0322935
                  (član skupine „Hofstadgroep“)

                  2.

                  AOURAGHE, Zine Labidinne (znan tudi kot Halifa Laarbi MOHAMED; Abed; Abid; Abu ISMAIL), rojen 18.7.1978 v Nadoru, Maroko, št. španskega potnega lista ESPP278036
                  (član skupine „Hofstadgroep“)

                  3.

                  BOUGHABA, Mohamed Fahmi (znan tudi kot Mohammed Fahmi BOURABA; Mohammed Fahmi BURADA; Abu MOSAB), rojen 6.12.1981 v Al Hoceimi, Maroko
                  (član skupine „Hofstadgroep“)

                  4.

                  BOUYERI, Mohammed (znan tudi kot Abu ZUBAIR; SOBIAR; Abu ZOUBAIR), rojen 8. 3.1978 v Amsterdamu, Nizozemska
                  (član skupine „Hofstadgroep“)

                  5.

                  EL FATMI, Nouredine (znan tudi kot Nouriddin EL FATMI; Nouriddine EL FATMI; Noureddine EL FATMI; Abu AL KA'E KA'E; Abu QAE QAE; FOUAD; FZAD; Nabil EL FATMI; Ben MOHAMMED; Ben Mohand BEN LARBI; Ben Driss Muhand IBN LARBI; Abu TAHAR; EGGIE), rojen 15.8.1982 v Midarju, Maroko, št. maroškega potnega lista N829139
                  (član skupine „Hofstadgroep“)

                  6.

                  EL MORABIT, Mohamed, rojen 24.1.1981 v Al Hoceimi, št. maroškega potnega lista K789742
                  (član skupine „Hofstadgroep“)

                  7.

                  ETTOUMI, Youssef (znan tudi kot Youssef TOUMI), rojen 20.10.1977 v Amsterdamu, št. nizozemske osebne izkaznice LNB4576246
                  (član skupine „Hofstadgroep“)

                  8.

                  HAMDI, Ahmed (znan tudi kot Abu IBRAHIM), rojen 5.9.1978 v Beni Saidu, Maroko, št. maroškega potnega lista K728658
                  (član skupine „Hofstadgroep“)

                  9.

                  WALTERS, Jason Theodore James (znan tudi kot Abdullah; David), rojen 6.3.1985 v Amersfoortu, Nizozemska, št. nizozemskega potnega lista NE8146378
                  (član skupine „Hofstadgroep“)

            II.   SKUPINE IN ORGANIZACIJE

                  1.

                  Hofstadgroep

                  2.

                  TAK – Teyrbazen Azadiya Kurdistan, znani tudi kot Kurdistanski sokoli svobode; Kurdistanski jastrebi svobode (Kurdistan Freedom Falcons; Kurdistan Freedom Hawks)

         (1)  UL L 344, 28.12.2001, str. 93.


title: Sklep Sveta (EU) 2017/668 z dne 27. junija 2016 o sklenitvi Dodatnega protokola k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji, v imenu Evropske unije in njenih držav članic

text:
               8.4.2017

               SL

               Uradni list Evropske unije

               L 97/1

         SKLEP SVETA (EU) 2017/668
   z dne 27. junija 2016
   o sklenitvi Dodatnega protokola k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji, v imenu Evropske unije in njenih držav članic
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 91, člena 100(2), in člena 207 v povezavi s točko (a)(v) drugega pododstavka člena 218(6) Pogodbe,
   ob upoštevanju Akta o pristopu Republike Hrvaške in zlasti drugega pododstavka člena 6(2) Akta,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V skladu s Sklepom Sveta (EU) 2015/1277 (2) je bil podpisan Dodatni protokol k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Dodatni protokol), s pridržkom njegove sklenitve.

               (2)

               Dodatni protokol bi bilo treba odobriti –

         SPREJEL NASLEDNJI SKLEP:
   Člen 1
   Dodatni protokol k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic (3).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za uradno obvestilo, predvideno v členu 12(2) Dodatnega protokola.
   Člen 3
   Ta sklep začne veljati na dan sprejetja.

      V Bruslju, 27. junija 2016

            Za Svet

            Predsednik

         M. VAN DAM

      (1)  Odobritev z dne 7. junija 2016.

      (2)  UL L 204, 31.7.2015, str. 1.

      (3)  Besedilo Dodatnega protokola bo objavljeno skupaj s sklepom o njegovem podpisu.


title: Sklep Sveta z dne 21. aprila 2004 o sklenitvi Sporazuma med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo

text:
Pomembno pravno obvestilo

|

32004D0425

Uradni list L 150 , 30/04/2004 str. 0042 - 0045

		Sklep Svetaz dne 21. aprila 2004o sklenitvi Sporazuma med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo(2004/425/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi odstavek, prvi stavek ter (3), prvi pododstavek, prvi stavek in (4) Pogodbe,ob upoštevanju predloga Komisije,ob upoštevanju naslednjega:(1) Sporazum med Evropsko skupnostjo in Združenimi državami Amerike o vzajemnem priznavanju spričeval o skladnosti za pomorsko opremo (sporazum) je bil po sklenitvi podpisan v imenu Skupnosti 27. februarja 2004.(2) Vzpostaviti je treba ustrezne interne postopke, da se zagotovi dobro delovanje sporazuma; zato je treba Komisijo pooblastiti, da sprejme nekatere odločitve za njegovo izvajanje.(3) Ta sporazum naj se potrdi –SKLENIL:Člen 1Sporazum med Evropsko skupnostjo in Združenimi državami Amerike o vzajemnem priznavanju spričeval o skladnosti za pomorsko opremo se potrdi v imenu Skupnosti.Besedilo sporazuma se priloži temu sklepu.Člen 2Predsednika Sveta se pooblasti, da imenuje pooblaščenca(-e), ki v imenu Skupnosti prenese(-jo) pismo, predvideno v členu 21(1) sporazuma.Člen 31. Komisija ob pomoči posebnega odbora, ki ga imenuje Svet, predstavlja Skupnost v skupnem odboru, predvidenem v členu 7 sporazuma, ter v vseh delovnih skupinah, ki se lahko ustanovijo v skladu s členom 7(4) sporazuma. Komisija po posvetovanju s posebnim odborom začne z uradnim obveščanjem, izmenjavami informacij in zahtevami za informacije, določenimi v Sporazumu.2. Stališče Skupnosti glede odločitev, ki jih mora sprejeti skupni odbor, določi Komisija, in sicer po posvetovanju s posebnim odborom.3. Odločitev o prekinitvi sporazuma v skladu z njegovim členom 21(3) sprejme Svet na predlog Komisije s kvalificirano večino.V Luxembourgu, 21. aprila 2004Za SvetPredsednikJ. Walsh--------------------------------------------------


title: 2008/784/ES: Sklep Sveta z dne 2. oktobra 2008 o uvedbi ločene obveznosti Črne gore in sorazmernem zmanjšanju obveznosti Srbije v zvezi z dolgoročnimi posojili, ki jih je Skupnost odobrila Državni skupnosti Srbije in Črne gore (nekdanji Zvezni republiki Jugoslaviji) v skladu s sklepoma 2001/549/ES in 2002/882/ES

text:
               10.10.2008

               SL

               Uradni list Evropske unije

               L 269/8

      SKLEP SVETA

   z dne 2. oktobra 2008
   o uvedbi ločene obveznosti Črne gore in sorazmernem zmanjšanju obveznosti Srbije v zvezi z dolgoročnimi posojili, ki jih je Skupnost odobrila Državni skupnosti Srbije in Črne gore (nekdanji Zvezni republiki Jugoslaviji) v skladu s sklepoma 2001/549/ES in 2002/882/ES
   (2008/784/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Skupnost je Zvezni republiki Jugoslaviji v skladu s Sklepom Sveta 2001/549/ES z dne 16. julija 2001 o zagotavljanju makrofinančne pomoči Zvezni republiki Jugoslaviji (2) odobrila dolgoročno posojilo do 225 milijonov EUR za zagotavljanje uravnotežene plačilne bilance in okrepitev državnih rezerv. Komisija je oktobra 2001 posojilo v celoti izplačala v enem obroku.

               (2)

               Skupnost je Zvezni republiki Jugoslaviji v skladu s Sklepom Sveta 2002/882/ES z dne 5. novembra 2002 o zagotavljanju nadaljnje makrofinančne pomoči Zvezni republiki Jugoslaviji (3) odobrila posojilo do 55 milijonov EUR za zagotavljanje uravnotežene plačilne bilance in okrepitev državnih rezerv. Komisija je posojilo v celoti izplačala v treh obrokih, in sicer 10 milijonov EUR februarja 2003, 30 milijonov EUR septembra 2003 in 15 milijonov EUR aprila 2005.

               (3)

               Zvezna republika Jugoslavija je bila v skladu z Ustavno listino Državne skupnosti Srbije in Črne gore, sprejeto 4. februarja 2003, preoblikovana v Državno skupnost Srbije in Črne gore.

               (4)

               Parlament Črne gore je 3. junija 2006 na podlagi člena 60 Ustavne listine Državne skupnosti Srbije in Črne gore in po referendumu v Črni gori z dne 21. maja 2006 sprejel deklaracijo o neodvisnosti države, v kateri je bilo navedeno, da je Črna gora neodvisna država s polno pravno osebnostjo v skladu z mednarodnim pravom.

               (5)

               Parlament Srbije je 5. junija 2006 sprejel sklep, na podlagi katerega je Srbija postala država naslednica Državne skupnosti Srbije in Črne gore.

               (6)

               Svet je v svojih sklepih z dne 12. junija 2006 upošteval deklaracijo parlamenta Črne gore in sklep parlamenta Srbije ter navedel, da so se Evropska unija in države članice odločile za razvoj nadaljnjih odnosov s Črno goro kot suvereno in neodvisno državo.

               (7)

               Črna gora in Srbija sta 10. julija 2006 sklenili sporazum o ureditvi članstva v mednarodnih finančnih organizacijah ter razdelitvi finančnih sredstev in obveznosti, v skladu s katerim bi se morala posojila za makrofinančno pomoč, dodeljena Zvezni republiki Jugoslaviji ali Državni skupnosti Srbije in Črne gore, še naprej odplačevati v razmerju 90 % Srbija in 10 % Črna gora, razen če se uporablja drugačen delež na podlagi načela končnega upravičenca.

               (8)

               Črna gora in Srbija prek Centralne banke Črne gore in Nacionalne banke Srbije še naprej v celoti izpolnjujeta obveznosti odplačila zapadlih dolgov, ki izhajajo iz posojilnih poslov Skupnosti.

               (9)

               Črni gori se je v skladu z Dodatkom 4 k Sporazumu z dne 10. julija 2006 med Črno goro in Srbijo pripisal skupni dolg 6 703 388,62 EUR, ki izhaja iz posojil za makrofinančno pomoč.

               (10)

               Obe državi izpolnjujeta obveznosti odplačila zapadlih dolgov v skladu z razdelitvijo 90:10, za katero sta se dogovorili, razen za en posel, ki se odplačuje na podlagi načela končnega upravičenca (99,47 % Srbija in 0,53 % Črna gora).

               (11)

               Ob upoštevanju odnosov, ki so se razvili med Evropsko unijo in Črno goro kot neodvisno državo, zlasti Evropskega partnerstva, ki je bilo ustanovljeno s Sklepom Sveta 2007/49/ES z dne 22. januarja 2007 o načelih, prednostnih nalogah in pogojih Evropskega partnerstva s Črno goro (4), in dolgega obdobja odplačila bi morala biti Komisija pooblaščena, da sprejme ustrezne ukrepe za zagotavljanje, da se bodo obveznosti, ki izhajajo iz posojil, odobrenih v skladu s sklepoma 2001/549/ES in 2002/882/ES, razdelile med Črno goro in Srbijo v razmerju, o katerem sta se državi dvostransko dogovorili.

               (12)

               Črna gora ali Srbija na podlagi tega sklepa ne bo upravičena do nobenega dodatnega izplačila makrofinančne pomoči.

               (13)

               Komisija se je pred predložitvijo svojega predloga posvetovala z Ekonomsko-finančnim odborom.

               (14)

               Pogodba za sprejetje tega sklepa ne predvideva drugih pooblastil, razen tistih iz člena 308 Pogodbe –

         SKLENIL:
   Člen 1
   1.   Črna gora prevzame ločeno obveznost za odplačilo glavnice in obresti ter vseh stroškov in izdatkov, povezanih z odplačilom 6 703 388,62 EUR dolgoročnih posojil Skupnosti od skupaj 280 milijonov EUR, izplačanih Državni skupnosti Srbije in Črne gore (nekdanji Zvezni republiki Jugoslaviji) v skladu s sklepoma 2001/549/ES in 2002/882/ES.
   2.   V zvezi s tem je Komisija pooblaščena, da po posvetovanju z Ekonomsko-finančnim odborom podpiše z organi Črne gore ločen sporazum o posojilu za zneske, dodeljene Črni gori, in zlasti na podlagi pogojev iz:

               —

               Sporazuma o posojilu z dne 17. septembra 2001 med Evropsko skupnostjo in Zvezno republiko Jugoslavijo,

               —

               Sporazuma o posojilu z dne 13. decembra 2002 med Evropsko skupnostjo in Zvezno republiko Jugoslavijo,

               —

               Dodatnega sporazuma o posojilu z dne 25. julija 2003 med Evropsko skupnostjo in Državno skupnostjo Srbije in Črne gore ter

               —

               Dodatnega sporazuma o posojilu z dne 7. aprila 2005 med Evropsko skupnostjo in Državno skupnostjo Srbije in Črne gore.

         Zlasti obrestna mera ter roki za plačilo obresti in odplačilo glavnice so enaki kot v posojilnih pogodbah, priloženih sporazumom iz tega odstavka.
   3.   Črna gora na podlagi tega sklepa ni upravičena do nobenega dodatnega izplačila makrofinančne pomoči Skupnosti.
   Člen 2
   1.   Po podpisu ločenega sporazuma o posojilu med Skupnostjo in Črno goro iz člena 1(2) se ustrezno zmanjšajo obveznosti Srbije kot države naslednice Državne skupnosti Srbije in Črne gore do Skupnosti.
   2.   Komisija je pooblaščena, da s Srbijo sklene dogovore o spremembi obstoječih sporazumov o posojilu iz člena 1(2).
   3.   Srbija na podlagi tega sklepa ni upravičena do nobenega dodatnega izplačila makrofinančne pomoči Skupnosti.
   Člen 3
   1.   Črna gora nosi vse stroške in izdatke, ki jih bo imela Skupnost pri sklepanju in izvajanju dogovorov iz člena 1.
   2.   Srbija nosi vse stroške in izdatke, ki jih bo imela Skupnost pri sklepanju in izvajanju dogovorov iz člena 2.
   Člen 4
   Ta sklep začne veljati tretji dan po objavi v Uradnem listu Evropske unije.

      V Luxembourgu, 2. oktobra 2008

            Za Svet

            Predsednik

         X. BERTRAND

      (1)  Mnenje z dne 2. septembra 2008 (še ni objavljeno v Uradnem listu).

      (2)  UL L 197, 21.7.2001, str. 38.

      (3)  UL L 308, 9.11.2002, str. 25.

      (4)  UL L 20, 27.1.2007, str. 16.


title: Sklep Sveta z dne 16. junija 2016 o podaljšanju mandata namestnice predsednika odbora za pritožbe Urada Skupnosti za rastlinske sorte

text:
               21.6.2016

               SL

               Uradni list Evropske unije

               C 223/5

         SKLEP SVETA
   z dne 16. junija 2016
   o podaljšanju mandata namestnice predsednika odbora za pritožbe Urada Skupnosti za rastlinske sorte
   (2016/C 223/06)
   SVET EVROPSKE UNIJE JE –
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1) in zlasti člena 47(1) Uredbe,
   ob upoštevanju naslednjega:

               (1)

               S Sklepom z dne 12. julija 2011 (2) je Svet imenoval Sari Kaarino HAUKKA za namestnico predsednika odbora za pritožbe Urada Skupnosti za rastlinske sorte (v nadaljnjem besedilu: Urad).

               (2)

               Mandat Sari Kaarine HAUKKA se izteče dne 14. oktobra 2016.

               (3)

               Komisija je 4. maja 2016, po pridobitvi pozitivnega mnenja upravnega odbora Urada, predlagala podaljšanje mandata Sari Kaarine HAUKKA –

         SPREJEL NASLEDNJI SKLEP:
   Člen 1
   Mandat Sari Kaarine HAUKKA kot namestnice predsednika odbora za pritožbe Urada Skupnosti za rastlinske sorte se s 15. oktobrom 2016 podaljša za obdobje petih let.
   Člen 2
   Predsednik upravnega sveta zadevnega urada je pooblaščen, da uredi vse potrebno za izvedbo člena 1.
   Člen 3
   Ta sklep začne veljati na dan sprejetja.

      V Luxembourgu, 16. junija 2016

            Za Svet

            Predsednik

         L. F. ASSCHER

      (1)  UL L 227, 1.9.1994, str. 1.

      (2)  Sklep Sveta z dne 12. julija 2011 o imenovanju predsednika Urada Skupnosti za rastlinske sorte (UL C 209, 15.7.2011, str. 17).